cyanic-selkie/wikianc huggingface dataset:
ইসলাম ও অন্যান্য ধর্ম
একমাত্র গ্রহণযোগ্য ধর্ম
আল্লাহতায়ালা বলেন, ‘নিশ্চয় আল্লাহর কাছে গ্রহণযোগ্য ধর্ম একমাত্র ইসলাম’                          (সূরা আলে-ইমরান-১৯)।                          কোরআনের পরিভাষায় ‘দ্বীন’ সেসব মূলনীতি ও বিধিবিধানকে বলা হয় যা হজরত আদম থেকে শুরু করে হজরত মুহাম্মদ পর্যন্ত সব নবীর মধ্যে সমভাবেই বিদ্যমান রয়েছে। এতে বোঝা যায়, সব নবীর দ্বীনই এক ও অভিন্ন ছিল।                   সাধারণত ওই দ্বীন ও শরিয়তকেই ‘ইসলাম’ বলা হয়, যা নিয়ে সবার শেষে হজরত মুহাম্মদ আগমন করেছেন এবং বিগত সব শরিয়তকে রহিত করে দিয়েছে এবং কিয়ামত পর্যন্ত যে দ্বীন কায়েম থাকবে। তাই রসুল ইসলামের ব্যাখ্যায় বলেন, এ কথার স্বীকৃতি দেওয়া যে, আল্লাহ ছাড়া কোনো মাবুদ নেই, হজরত মুহাম্মদ আল্লাহতায়ালার রসুল, নামাজ কায়েম করা, জাকাত আদায় করা, রমজান শরিফের রোজা রাখা, সম্পদ থাকলে হজ করা। এ ব্যাখ্যা দিয়েছিলেন তিনি জিব্রাইলের প্রশ্নের পরিপ্রেক্ষিতে (বুখারি ও মুসলিম)।                       রসুল  আরও বলেন, এখন হজরত মূসা (আ.) জীবিত থাকলে আমার অনুসরণ ছাড়া তার গত্যন্তর ছিল না (বায়হাকি)।                                                              এ অর্থের দিক দিয়ে ‘ইসলাম’ শব্দটি দ্বীনে মুহাম্মদী ও উম্মতে মুহাম্মাদিয়ার এক বৈশিষ্ট্যে পরিণত হয়েছে। মোট কথা এই যে, প্রত্যেক পয়গাম্বরের আমলে তার আনীত দ্বীনই ছিল দ্বীনে ইসলাম এবং আল্লাহর কাছে গ্রহণযোগ্য। পরে এগুলো একের পর এক রহিত হয়েছে এবং দ্বীনে মুহাম্মদী ‘ইসলাম’ নামে অভিহিত হয়েছে। যা কিয়ামত পর্যন্ত কায়েম থাকবে। সুতরাং উল্লিখিত আয়াতের দ্বারা প্রমাণিত হয়, একমাত্র ইসলাম ছাড়া এই পৃথিবীতে তথাকথিত যত ধর্ম ও মতবাদ আছে কোনোটাই আল্লাহর কাছে গ্রহণযোগ্য নয় এবং গ্রহণযোগ্য হতে পারে না। যারা ইসলাম ছাড়া অন্য কোনো ভ্রান্ত ধর্ম অবলম্বন করে সফল হতে চায় তাদের সম্পর্কে অন্য আয়াতে আল্লাহতায়ালা বলেন : ‘যে ব্যক্তি ইসলাম ছাড়া অন্য কোনো ধর্ম সন্ধান করে, কস্মিনকালেও তা গ্রহণ করা হবে না এবং আখেরাতে সে হবে ক্ষতিগ্রস্ত’                                (সূরা আলে ইমরান-৮৫)।
ইসলামের পরিপূর্ণতা পবিত্র কোরআনে বারবার ঘোষিত হয়েছে। অতএব, যারা ব্যক্তিগত জীবনে ইসলামকে মানতে রাজি অথচ সমাজ ও জাতীয় জীবনে ইসলামের প্রতিফলন দেখতে নারাজ তারা ইসলামের কিছু অংশের প্রতি বিশ্বাস করে আর কিছু অংশের প্রতি অবিশ্বাস করে, আল্লাহতায়ালার কাছে খণ্ডিত ইসলাম গ্রহণযোগ্য নয়। মহানবী ইরশাদ করেন, প্রতিটি মানুষের কবরে তিনটি প্রশ্ন করা হবে— ১. তোমার রব কে? ২. তোমার দ্বীন কী? ৩. এই ব্যক্তি কে? যাকে তোমাদের কাছে পাঠানো হয়েছিল। যে ব্যক্তি জবাবে বলবে, আমার প্রভু আল্লাহ! আমার ধর্ম ইসলাম। তিনি হলেন মহানবী (সা.)! সে ব্যক্তিই সেদিন মুক্তি পাবে। আর যে ব্যক্তি ইসলাম ছাড়া অন্য কোনো পথ অন্য কোনো মতাদর্শ গ্রহণ করেছিল তারা কবরে জবাব দিতে হবে।
আল্লাহর কাছে যে ইসলাম গ্রহণযোগ্য নয়
‘আল্লাহর কাছে যে ইসলাম গ্রহণযোগ্য নয়’- কথাটি শুনতেই যেন কেমন লাগে। ‘ইসলাম’ নামে এমন কোনো আলাদা জীবন ব্যবস্থা আছে কি? যা আল্লাহর কাছে গ্রহণযোগ্য নয়। ‘না’, এমন কোনো জীবন ব্যবস্থা নেই। তাহলে এমনটি বলার উদ্দেশ্য কী?
আল্লাহ তাআলা কুরআনুল কারিমে ইরশাদ করেন, ‘ইসলাম-ই আল্লাহর কাছে একমাত্র গ্রহণযোগ্য জীবন ব্যবস্থা। আর তা তখনই মানুষের জীবনে বাস্তবায়িত হয়, যখন মানুষ পরিপূর্ণভাবে আল্লাহর কাছে নিজেকে সমর্পিত করে।
বর্তমান সময়ে একদল লোক দেখা যায়, যারা ইসলামকে সঠিকভাবে বুঝার চেষ্টা করে না। তারা ইসলামকে নিতান্তই ব্যক্তিগত বিষয় মনে করে। প্রকৃতার্থে ইসলাম এমন জীবন ব্যবস্থা নয়।
বরং ইসলাম হলো পরিপূর্ণ জীবন ব্যবস্থা। যেখানে কোনো বিষয়ের ঘাটতি নেই। যা মানুষকে ব্যক্তিগত, পারিবারিক, সামাজিক, অথনৈতিক, জাতীয় ও আন্তর্জাতিক ক্ষেত্রে জীবন পরিচালনায় তার বিধান বা জীবন ব্যবস্থা পেশ করে। ইসলাম এমনই এক জীবন বিধান, যা-> পূর্ণ পরিণত> যুক্তিসঙ্গত> বাস্তবের অগ্নি পরীক্ষায় বার বার পরীক্ষিত জীবন বিধান।
মানব জীবনের এমন কোনো দিক বা বিষয় নেই, যা ইসলামের আওতাধীন নয়। পবিত্র কুরআনুল কারিমে ইসলাম মানুষের জীবনের সেই পরিপূর্ণতার কথা বার বার ঘোষণা করে।
আল্লাহ তাআলার কাছে এ রকম খণ্ডিত ইসলাম কখনো গ্রহণযোগ্য নয়। ইসলামের কিছু বিধান খুব মন দিয়ে মেনে নেবে আর কিছু অংশ ছেড়ে দেবে। এ ধরনের ইসলাম পালন কোনোভাবেই আল্লাহর কাছে গ্রহণ যোগ্য নয়।
সুতরাং সাবধান!বর্তমান সময়ে আধুনিকতার নামে ইসলাম ধর্মে বিশ্বাসী হয়ে কোনো মুসলমানের সেকুলারিজম তথা ধর্ম নিরপেক্ষতায় বিশ্বাস স্থাপনের কোনো সুযোগ নেই।
মনে রাখতে হবেইসলাম গ্রহণকারী মুসলিম আল্লাহর বিধানের বাইরে অন্য কারো কাছে আত্মসমর্পণ করবে না। ইসলামকে একমাত্র জীবন বিধান ঘোষণার পর আল্লাহ তাআলা অন্য আয়াতে ঘোষণা করেন-‘তারা কি আল্লাহর দ্বীনের পরিবর্তে অন্য দ্বীন তালাশ করছে? আর আসমান ও জমিনে যা কিছু আছে স্বেচ্ছায় হোক আর অনিচ্ছায় হোক সবই আল্লাহর অনুগত হয়েছে আর তার দিকেই ফিরে যেতে হবে।’ (সুরা আল-ইমরান : আয়াত ৮৩)
সুতরাং পরিপূর্ণ, যুক্তিসম্মত ও বাস্তবের অগ্নি পরীক্ষায় প্রমাণিত ইসলামের প্রতি নিজেদের নিয়োজিত রাখতে কুরআনের এ নির্দেশ মতো জীবন গঠন করা মুসলিম উম্মাহর জন্য একান্ত আবশ্যক। আর তাহলো-‘রাসুল (সাল্লাল্লাহু আলাইহি ওয়া সাল্লাম) তোমাদের জন্য যা নিয়ে এসেছেন তা গ্রহণ করো আর যে কাজ থেকে বিরত থাকতে বলেছেন তা থেকে বিরত থাক।’ (সুরা হাশর : আয়াত ৭)
তাই ইসলামের একান্ত দাবি হলো- মানুষের ব্যক্তি, পরিবার সমাজ, জাতীয় ও আন্তর্জাতিক পর্যায়ে কুরআন-সুন্নাহ মোতাবেক জীবন পরিচালনা করবে। কেননা জীবন পরিচালনায় ইসলামের বাইরে কোনো কাজই আল্লাহ তাআলার কাছে গ্রহণযোগ্য নয়।
আল্লাহ তাআলা মুসলিম উম্মাহকে জীবন ব্যবস্থা হিসেবে ইসলামকে গ্রহণ করার তাওফিক দান করুন। ইসলাম বহির্ভূত যে কোনো কাজ বা বিষয়কে পরিহার করার তাওফিক দান করুন।
ইসলাম গ্রহণের আহ্বান
ইসলাম অনুসারে যেকেউ ইসলাম গ্রহণ করে ধর্মান্তরিত হতে পারে। অমুসলিমদের ইসলাম গ্রহণের আহ্বান জানানো ইসলামে পূণ্যের কাজ হিসেবে বিবেচিত হয়।
অমুসলিমদের বিরুদ্ধে যুদ্ধ
কুরআনে অমুসলিমদের বিরুদ্ধে যুদ্ধ করার অনুমতি দিয়ে বলা হয়েছে,
তবে যারা মুসলিমদের সাথে যুদ্ধ করেনা তাদের সাথে ভাল আচরণ করতে আল্লাহ নিষেধ করছেন না বলে কুরআনে বলা হয়েছে,
ইসলাম ধর্মত্যাগ
অনেক ইসলামের সমালোচকই বলে থাকেন যে ইসলাম ধর্ম ত্যাগকারীকে ইসলামে মৃত্যুদণ্ড দেওয়া হয়। যদিও মুসলিম পন্ডিতদের মতে, ইসলামে ধর্ম ত্যাগকারীকে মৃত্যুদণ্ড দেওয়া হয় না, যদি না তারা ধর্ম ত্যাগ করার পর ইসলাম ধর্মের বিরুদ্ধে মিথ্যা অভিযোগ রটায়।
অ-মুসলিম ও ইসলাম
ইসলামে কিছু বিধানের ক্ষেত্রে আহলে কিতাবরা (ইহুদি, খ্রীস্টান, এবং অন্যান্য) অন্য অ-মুসলিমদের থেকে ভিন্ন। যেমন মুসলিম পুরুষেরা আহলে কিতাবের মহিলাদের বিয়ে করতে পারবে। যদিও, মুসলিম মহিলারা আহলে কিতাবের পুরুষদের বিয়ে করতে পারে না।
সমকালীন ইসলামী অনুশীলন
উনিশ ও বিশ শতকে, বেশির ভাগ ইসলামী রাষ্ট্র শ্লথগতি হয়ে যায় ইউরোপীয় কলোনিয়াল ব্যবস্থার সাথে। দ্বিতীয় বিশ্বযুদ্ধের পর, কলোনিয়াল শাসনব্যবস্থায় পূর্বের মুসলিম শাসিত দেশগুলি পুনরায় অ-মুসলিমদের ওপর নিজেদের প্রাধান্য বিস্তার করতে সক্ষম হয়।
স্যাটেলাইট টেলিভিশন
আন্তর্জাতিক টেলিকমিউনিকেশন ইউনিয়ন (আইটিউ) আইটিউ রেডিও রেগুলেশনস (আরআর) - এর ১.৩৯ নং অনুচ্ছেদ অনুসারে স্যাটেলাইট টেলিভিশন হল ব্রডকাস্টিং স্যাটেলাইট সার্ভিস। টেলিভিশন প্রোগ্রামগুলো সম্প্রচারিত হচ্ছে মহাকাশ রেডিও স্টেশন (উদাহরণ স্বরুপঃ ডিভিবি স্যাটেলাইট) থেকে রিলে করা সংকেতের মাধ্যমে। সাধারণত স্যাটেলাইট ডিশ নামে পরিচিত একটি আউটডোর অর্ধবৃত্তাকার রিফ্লেক্টর এন্টেনা এবং একটি লো-নয়েজ ব্লক ডাউন কনভার্টার (এলএনবি) এই সংকেত গ্রহণ করে। রিসিভারটি এরপর কাঙ্ক্ষিত টেলিভিশন প্রোগ্রামটি টেলিভিশন সেটে প্রদর্শনের যোগ্য করে। রিসিভারটি বাহ্যিক সেট-টপ বক্স অথবা সংযুক্ত অভ্যন্তরীণ টেলিভিশন টিউনার রূপে থাকতে পারে। স্যাটেলাইট টেলিভিশন বিস্তৃত পরিসরের টেলিভিশন চ্যানেল ও পরিসেবা প্রদান করে বিশেষ করে সেই সকল ভূ-প্রাকৃতিক এলাকায় যেখানে ট্যারিস্টরিয়াল টেলিভিশন কিংবা কেবল টেলিভিশন অনুপস্থিত।
রিসিপশনের সবচাইতে সাধারণ পদ্ধতিটি হল ডাইরেক্ট ব্রডকাস্টিং স্যাটেলাইট টেলিভিশন (ডিবিএসটিভি)। এটি ডাইরেক্ট টু হোম (ডিটিএইচ) নামেও পরিচিত। ডিবিএসটিভি সিস্টেমটিতে সংকেত একটি ডাইরেক্ট ব্রডকাস্টিং স্যাটেলাইট হতে রিলে করা হয় কাইজু (ku) অয়েবলেন্থে এবং এটি সম্পূর্ণ ডিজিটাল সংকেত। স্যাটেলাইট টিভি সিস্টেমটিতে পূর্বে কিছু প্রক্রিয়া ব্যবহার করা হত যা টেলিভিশন রিসিভ-অনলি নামে পরিচিত ছিল। ঐ প্রক্রিয়াগুলি এনালগ সংকেত গ্রহণ করত যা সি-ব্যান্ড স্পেকট্রামে প্রেরণ করা হত এফএসএস টাইপের স্যাটেলাইট দ্বারা এবং বৃহৎ আকৃতির ডিসের প্রয়োজন হত। ফলাফলস্বরুপ, ঐসব প্রক্রিয়ার ডাকনাম ছিল "বিগ ডিস" সিস্টেম এবং এর খরচও বেশি ছিল এবং জনপ্রিয়তাও ছিল না।
ডাইরেক্ট ব্রডকাস্টিং স্যাটেলাইট টেলিভিশন সংকেত শুরুর দিকে এনালগ সংকেতের ব্যবহার ছিল এবং পরবর্তিতে এটি ডিজিটাল সংকেতে পরিবর্তিত হয়, উভয়ের জন্যই একটি কম্প্যাটিবল রিসিভার প্রয়োজন।ডিজিটাল সংকেত কখনো  হাই-ডেফিনিশন টেলিভিশন (এইচডিটিভি) হতে পারে। কিছু চ্যানেল ও সম্প্রচার এনক্রিপশনযুক্ত নয় এবং এটি ফ্রি-টু-এয়ার ও ফ্রি-টু-ভিউ সম্পন্ন, অথচ বাদবাকি সবগুলো চ্যানেলই এনক্রিপশনযুক্ত করে সম্প্রচার করে (পে-টেলিভিশন), যার জন্য দর্শকদের সদস্যতা কিনতে হয়।
প্রযুক্তি
বাম|থাম্ব|240x240পিক্সেল|মালয়েশিয়ার স্যাটেলাইট টেলিভিশন ডিস বাম|থাম্ব|260x260পিক্সেল|[[ইনভিউ নিলিক্স সেট টপ বক্স]] বাম|থাম্ব|291x291পিক্সেল|মেরুর দিকে রৈখিক ভাবে তাককৃত একটি এলএনবির পিছনদিক ডান|থাম্ব|200x200পিক্সেল|খাঁজকাটা [[:en:Feed horn|ফিড হর্ন ও এলএনবি বসানো হাগস কমিউনিকেশন স্যাটেলাইট ডিস]] টেলিভিশনের জন্য ব্যবহৃত স্যাটেলাইটগুলোর কক্ষপথ সাধারণত, স্বভাবগতভাবে অতিরিক্ত উপবৃত্তাকার হয়ে থাকে (এর কক্ষীয় নতি +/−৬৩.৪ ডিগ্রী এবং কক্ষীয় পর্যায়কাল প্রায় ১২ ঘণ্টা, এটি মোলনিয়া অরবিট নামে পরিচিত) কিংবা ভূস্থির কক্ষপথ পৃথিবীর নিরক্ষরেখা এর উপর দিয়ে।
রিলে করা অন্যান্য সকল কমিউনিকেশনের মতই স্যাটেলাইট টেলিভিশন রিলে করা হয় স্যাটেলাইট হতে, যেটা শুরু হয় আপলিংক ফেসেলিটির একটি প্রেরণকারী এন্টেনা থেকে। আপলিংক স্যাটেলাইট ডিসগুলো আকারে অনেক বড় হয়, প্রায় ৯ থেকে ১২ মিটার (৩০ থেকে ৪০ ফিট) ব্যাসের। আপলিংক ডিসটি একটি সুনির্দিষ্ট স্যাটেলাইট এর দিকে তাক করা থাকে এবং আপলিংক সংকেত প্রেরণ করা হয় একটি সুনির্দিষ্ট ফ্রিকোয়েন্সি রেঞ্জে, যাতে করে ঐ স্যাটেলাইটে থাকা ট্রান্সপন্ডার গুলির একটি ঐ ফ্রিকোয়েন্সি রেঞ্জের সংকেত গ্রহণ করতে পারে। ট্রান্সপন্ডারটি সংকেতটি পুনরায় পৃথিবীতে প্রেরণ করে আরেকটি ফ্রিকোয়েন্সিতে ( এ প্রক্রিয়াটি ট্রান্সলেশন নামে পরিচিত, যাতে করে সংকেতটি আপলিংক সংকেত দ্বারা বাধাগ্রস্ত না হয়), সাধারণত সি-ব্যান্ড (৪ - ৮ গিগাহার্জ), কাইজু- ব্যান্ড (১২ - ১৮ গিগাহার্জ), কিংবা উভয় ব্যান্ডে। স্যাটেলাইট ও পৃথিবীর সংকেত গ্রহণকারী স্টেশনের মধ্যবর্তী সংকেতের পথকে ডাউনলিংক বলে।
একটি আদর্শ স্যাটেলাইটে প্রায় ৩২টি কাইজু ব্যান্ড বা ২৪ টি সি-ব্যান্ড ট্রান্সপন্ডার থাকে, আর এর থেকেও বেশি থাকে কাইজু/সি হাইব্রিড স্যাটেলাইটে। আদর্শ ট্রান্সপন্ডারের ব্যান্ডউইথ হয়ে থাকে ২৭ থেকে ৫০ মেগাহার্টজের। প্রতিটি ভূস্থির কক্ষপথে থাকা সি-ব্যান্ড স্যাটেলাইটকে একটি অপরটির থেকে দ্রাঘিমা রেখা বরাবর ২° দূরে রাখতে হয় যাতে করে সংকেতের বাধাবিঘ্ন না হয়; কাইজু জন্য দূরত্বটা প্রয়োজন ১°। অর্থাৎ সর্বোচ্চ ৩৬০/২ = ১৮০টি ভূস্থির কক্ষপথে থাকা সি-ব্যান্ড স্যাটেলাইট বা ৩৬০/১ = ৩৬০টি ভূস্থির কক্ষপথে থাকা কাইজু-ব্যান্ড স্যাটেলাইট স্থাপন সম্ভব। সি-ব্যান্ড সম্প্রচার টেরিস্টরিয়াল সংকেতের জন্য বাধাগ্রস্ত হয় অপরদিকে কাইজু ব্যান্ড বৃষ্টির জন্য বাধাগ্রস্ত হয় (আসলে এই ফ্রিকোয়েন্সির মাইক্রোওয়েভ তরঙ্গ শোষনের জন্য পানি একটি ভাল মাধ্যম)। বজ্রপাতে সক্ষম মেঘমালার বরফ কুচি দ্বারা এটি আরো ব্যাপকভাবে বাধাগ্রস্ত হয়।
প্রকৃত সি-ব্যান্ড স্যাটেলাইট টেলিভিশন সিস্টেমে লো-নয়েস এমপ্লিফায়ার (এলএনএ) ব্যবহৃত হত, যা ডিসের কেন্দ্রবিন্দুতে অবস্থিত ফিডহর্ণের সাথে সংযুক্ত থাকত। এমপ্লিফিকেশনকৃত তরঙ্গটি, যা উচ্চতর মাইক্রোওয়েভ ফ্রিকোয়েন্সি রূপে থাকত, একটি দামী ইমপেন্ডেন্স ৫০ ওহমের লো লসের গ্যাস ভর্তি শক্তভাবে বাঁধণীযুক্ত এক্সিয়াল কেবল দ্বারা একটি তুলনামূলক ভাবে জটিল এন-কানেক্টরে র মাধ্যমে ইনডোর রিসিভারে, কিংবা কিছু অন্যান্য ডিজাইনে ডাউন কনভার্টারে (একটি গ্যাস মিশ্রণ ও ভল্টেজ দ্বারা নিয়ন্ত্রিত অসিলেটর আর কিছু ফিল্টার সার্কিট) প্রেরণ করা হত, যা উচ্চতর মাইক্রোওয়েভ তরঙ্গটিকে একটি মধ্যবর্তী তরঙ্গে নামিয়ে আনত। চ্যানেল পরিবর্তনের জন্য সাধারণত ভোল্টেজ দ্বারা নিয়ন্ত্রিত অসিলেটর ব্যবহৃত হত, আর এই পরিবর্তন যোগ্য ভোল্টেজটি আলাদা একটি তার দিয়ে হেডএন্ড এর সাথে সংযুক্ত থাকত, পরবর্তিতে এই ডিজাইনটির আরো বিকশিত হয়েছে।
এমেচার রেডিও তরঙ্গের জন্য মাইক্রোস্ট্রিপ-ভিত্তিক কনভার্টার ডিজাইন করা হয় যা পরবর্তিতে ৪ গিগাহার্জের সি-ব্যান্ডে সংযোজন করা হয়। এই ডিজাইনের মূলনীতিটি থেকে একটি নিম্ন পরিসীমার সহজে পরিচালনা যোগ্য মধ্যবর্তী তরঙ্গের ব্লক ডাউন কনভার্সন তৈরির ধারণা নেয়া হয়।
মার্কিন যুক্তরাষ্ট্রে, স্যাটেলাইট টেলিভিশন সেবা প্রদানকারীরা ডিসের মধ্যের এলএনবিএফ হতে গ্রাহক যন্ত্র পর্যন্ত সংকেত প্রেরণে ৯৫০ - ২১৫০ মেগাহার্টজের মধ্যবর্তী ফ্রিকোয়েন্সি রেঞ্জ ব্যবহার করে। এর ফলে আল্ট্রা হাই ফ্রিকোয়েন্সির সংকেতকে একই বিস্তারের এক্সিয়াল কেবল দ্বারা একই সময়ে পরিবহন সম্ভব। কিছু যন্ত্রে (ডাইরেক্‌টিভি এইউ৯-এস ও এইউ৯-এস) নিম্ন শ্রেণীর বি-ব্যান্ড রেঞ্জ ও ২২৫০ - ৩০০০ মেগাহার্টজের রেঞ্জ ব্যবহৃত হয়। কিছুটা নতুন ধরনের এলএনবিএফ ডাইরেক্‌টিভিতে ব্যবহার করা হয়, যা এসডাবলুএম (সিঙ্গেল অয়ার মাল্টিসুইচ) নামে পরিচিত, এগুলো সিঙ্গেল কেবল ডিস্ট্রিবিউশন ও একটি বৃহৎ ফ্রিকোয়েন্সি রেঞ্জ ২-২১৫০ মেগাহার্টজের ব্যবহৃত হয়।
স্যাটেলাইট রিসিভার বা সেট-টপ বক্স সংকেত কে কাঙ্ক্ষিত রূপে (যেমন টেলিভিশন, অডিও, ডাটা, ইত্যাদি) পুনঃ সমন্বয় ও পরিবর্তন করে। প্রায়শই, কিছু গ্রাহককে প্রিমিয়াম গ্রাহক সেবা প্রদানের জন্য কিছু রিসিভার যন্ত্রের তরঙ্গের গোপন সংকেতকে পরিবর্তন করার বা ডিক্রিপ্টেড করার ক্ষমতা রয়েছে; এই রিসিভারগুলোকে বলা হয় ইন্টিগ্রেটেড রিসিভার/ ডিকোডার বা আইআরডি। নিম্ন তথ্য ক্ষয়ের তার (যেমন আরজি-৬, আরজি-১১, ইত্যাদি) ব্যবহার হয় রিসিভারের সাথে লো-নয়েস ব্লক ডাউন কনভার্টার সংযোগে। আরজি-৫৯ তার এই কাজে উপযোগী নয়, কারণ প্রযুক্তিগত দিক থেকে ৯৫০ মেগাহার্টজের উপরের তরঙ্গ পরিবহনের জন্য এটির ডিজাইন করা হয়নি, কিন্তু কিছু পরিস্থিতিতে যেমন এক্সিয়াল কেবলের গুনগত মানের উপর, তরঙ্গের শক্তির উপর, তারের দৈর্ঘ্যের উপর নির্ভর করে এই তার দিয়েও কাজ চালানো যায়।
বাসাবাড়ির স্যাটেলাইট রিসিভারের একটি বাস্তব সমস্যা হল লো-নয়েজ ব্লক ডাউন কনভার্টার প্রকৃতপক্ষে একটিমাত্র সংকেতকে পরিচালনা করতে পারে। এটার কারণ হল লো-নয়েজ ব্লক ডাউন কনভার্টার দুটি ভিন্ন সার্কুলার পোলারাইজেশন (ডান-হাত ও বাম-হাত) কে অনুবাদ করে এবং কে-ব্যান্ডের ক্ষেত্রে, দুটি ভিন্ন ফ্রিকোয়েন্সি ব্যান্ডকে (নিম্ন ও উচ্চ) একই ফ্রিকোয়েন্সি রেঞ্জের কেবলের মাধ্যমে পরিচালনা করে। কোন একটি সুনির্দিষ্ট চ্যানেলের জন্য ট্রান্সপন্ডার কোন ধরনের ফ্রিকোয়েন্সি এবং পোলারাইজেশন ব্যবহার করছে তার উপর নির্ভর করে স্যাটেলাইট রিসিভারটি এলএনবি এর চারটি মোডের যেকোনো একটিতে পরিবর্তিত হয়। এলএনবির মোড পরিবর্তনের কাজটি রিসিভার সম্পন্ন করে ডিজিটাল স্যাটেলাইট ইকোয়েপমেন্ট কন্ট্রোল (ডিসিইকিউসি) প্রটোকল মেনে। যদি একটি একক ডিসে একাধিক স্যাটেলাইট রিসিভার সংযুক্ত থাকে, তাহলে একটি বিশেষ ধরনের মাল্টিসুইচ নামক যন্ত্র এলএনবির সংযোগ স্থানে সংযুক্ত করতে হয়। মাল্টিসুইচ আগে থেকেই এলএনবির ভিতরে যুক্ত রয়েছে এমন এলএনবিও আলাদা ভাবে বাজারে পাওয়া যায়। এই সমস্যাটি আরো জটিল হয়ে যায় যখন একাধিক ডিসের সাথে একাধিক রিসিভার সংযুক্ত থেকে (বা একাধিক এলএনবি একটি ডিসে সংযুক্ত থেকে) বিভিন্ন স্যাটেলাইটের দিকে তাক করা থাকে।
গ্রাহক যারা একাধিক স্যাটেলাইট হতে সংকেত গ্রহণ করতে ইচ্ছুক তাদের জন্য সহজ সমাধান হল একটি একক এলএনবি যুক্ত একক ডিসের সাথে ইলেকট্রিক মোটরযুক্ত করে ডিসটিকে ঘোরানোর ব্যবস্থা করা। ঘোরানোর অক্ষটা হতে হবে উত্তর হতে দক্ষিণ দিশা বরাবর এবং ডিসটির ভূ-প্রাকৃতিক অবস্থানের উপর নির্ভর করে এর উলম্ব বরাবর এটিকে সুনির্দিষ্টভাবে বাঁকা হতে হবে। যদি সঠিকভাবে এটি তৈরি করা যায় তাহলে যখন ডিসটি ঘূর্ণায়মান থাকবে তখন নিরক্ষরেখা বরাবর ভূস্থির কক্ষপথের সম্ভব যে সকল স্থানে স্যাটেলাইট থাকতে পারে তার সবকটিতে সংযোগের জন্য প্রচেষ্টা চালাবে। ডিসটি তখন দেখা যায় এমন কোন সুনির্দিষ্ট স্থানের ভূস্থির স্যাটেলাইটের তথ্য গ্রহণেও সক্ষম,উদাহারনস্বরুপ দিগন্ত রেখার উপরের কোন স্যাটেলাইটের। ডিসিইকিউসি প্রটোকলকে পরবর্তিতে পরিবর্ধন করা হয়েছে যাতে করে ঘূর্ণায়মান ডিস রোটরের দিকপরিবর্তনশীল আদেশগুলো এটি গ্রহণ করতে পারে।
স্ট্যান্ডার্ডস ( মানদণ্ড)
সাধারণত তরঙ্গে গোপন সংকেতযুক্ত করে বা গোপন সংকেতযুক্ত না করে এনটিএসসি, পাল বা এসইসিএএম টেলিভিশন ব্রডকাস্টিং স্ট্যান্ডার্ডের মাধ্যমে এনালগ টেলিভিশন স্যাটেলাইটের সম্প্রচার করা হত। এনালগ সিগনালটি ছিল ফ্রিকোয়েন্সি মডিউলেটেড এবং এটি এফএম সংকেত থেকে পরিবর্তনের মাধ্যমে তৈরি হত যা বেসব্যান্ড নামে পরিচিত। বেসব্যান্ডটি গঠিত হয় ভিডিও সিগনাল ও অডিও সাব-ক্যারিয়ার(স্‌) নিয়ে। অডিও সাব-ক্যারিয়ারটিকে আরো ভাঙা হয় মূল অডিও সিগনালটির পাবার জন্য।
পরবর্তিতে কিউপিএসকে পদ্ধতি অনুসরণ করে সংকেতকে ডিজিটাইজড টেলিভিশন সংকেতে বা মাল্টিপ্লেক্স সংকেতে পরিণত করা হয়। সাধারণভাবে, ডিজিটাল টেলিভিশন, যেগুলো স্যাটেলাইট দ্বারা সম্প্রচারিত হয় সেগুলো সহ, সবকটি উন্মুক্ত মানদণ্ডের যথা এমপিইজি এবং ডিভিবি-এস / ডিভিবি-এস২ বা আইএসডিবি-এস এর অন্তর্গত।
কন্ডিশনাল এক্সেসে এনক্রিপশন / গোপন সংকেতযুক্ত করার পদ্ধতিগুলো হল এনডিএস, বিআইএসএস, কোনাক্স, ডিসিপ্টার, ইরডেটো, ক্রিপটোওয়াক্‌স, ডিজি ক্রিপ্ট, বেটা ডিজিটাল, এসইসিএ মিডিয়াগার্ড, লজিওয়েস, নাগ্রাভিশন, পাওয়ারভিউ, ভায়াএক্সেস, ভিডিওসাইফার এবং ভিডিওগার্ড । অনেক কন্ডিশনাল এক্সেস সিস্টেম ভাঙ্গে অনুপ্রবেশ করা সম্ভব হয়েছে।
ব্যবহারের শ্রেণীবিভাগ
সাধারণত তিনটি মুখ্য কাজে স্যাটেলাইট টেলিভিশন ব্যবহৃত হয়: দর্শক কর্তৃক সরাসরি সিগনাল গ্রহণের জন্য, ঐ টেলিভিশনের আঞ্চলিক শাখা কর্তৃক গ্রহণের জন্য, অথবা হেডএন্ড কর্তৃক গ্রহণের জন্য যাতে করে তারা টেরিস্টরিয়াল কেবল সিস্টেমের মাধ্যমে ডিস্ট্রিবিউশন করতে পারে।
দর্শক কর্তৃক সরাসরি সিগনাল গ্রহণের মধ্যে রয়েছে ডাইরেক্ট ব্রডকাস্টিং স্যাটেলাইট (ডিবিএস) ও টেলিভিশন রিসিভ-অনলি (টিভিআরও), উভয়ই বাসাবাড়ি ও ব্যবসায়িক প্রতিষ্ঠান যেমন হোটেল ও অন্যান্য জায়গায় ব্যবহৃত হয় ।
স্যাটেলাইটের মাধ্যমে সরাসরি প্রচার
বাম|থাম্ব|250x250পিক্সেল|এপার্টমেন্ট কমপ্লেক্সে স্থাপিত ডিবিএস স্যাটেলাইট ডান|থাম্ব|263x263পিক্সেল|স্কাই কোম্পানির "মিনি ডিস এন্টেনা". ডাইরেক্ট ব্রডকাস্টিং স্যাটেলাইট, (ডিবিএস) যা "ডাইরেক্ট-টু-হোম" নামেও পরিচিত, এটি দ্বারা কমিউনিকেশন স্যাটেলাইট গুলিকে যা ডিবিএস সেবা প্রদান করে কিংবা সত্যিকার টেলিভিশন সেবাকে বুঝায়। সুগঠিত টেলিভিশন বাজারের প্রায় সব স্যাটেলাইট টেলিভিশন সেবা গ্রহণকারীই তাদের অনুষ্ঠানগুলো ডাইরেক্ট ব্রডকাস্ট স্যাটেলাইট সেবা দানকারীদের কাছ থেকে পেয়ে থাকে। সংকেত কাইজু-ব্যান্ডে প্রেরণ করা হয় ও এটি সম্পূর্ণ ডিজিটাল সংকেত, যার কারণে ছবি ও শব্দ উভয়ই হয় উচ্চমানের।
স্যাটেলাইট টেলিভিশনে প্রচারিত অনুষ্ঠানগুলি আসে বিভিন্ন উৎস থেকে এবং কখন এটি ষ্টুডিও থেকে সরাসরি সম্প্রচারও হতে পারে। ব্রডকাস্ট সেন্টারে অনুষ্ঠানমালা একত্র করে ও প্যাকেজে পরিণত করে চ্যানেলে প্রদর্শনের উপযোগী করা হয় এবং প্রয়োজনে চ্যানেলটির তরঙ্গ সংকেত এনক্রিপশনযুক্ত করা হয়। এরপর সংকেতটি আপলিংকের মাধ্যমে স্যাটেলাইটে প্রেরণ করা হয়। কখনো কখনো একই ক্যাম্পাসের ভিতরে ব্রডকাস্ট সেন্টার, ষ্টুডিও, প্রশাসন এবং আপলিংক ব্যবস্থা থাকতে পারে। স্যাটেলাইট এরপর সংকেতটির পরিবর্তন করে এবং চ্যানেলগুলো সম্প্রচার করে।
বেশিরভাগ ডিভিএস ব্যবস্থা ডিভিবি-এস স্ট্যান্ডার্ড প্রেরণ ব্যবস্থা ব্যবহার করে। পে-টেলিভিশন ব্যবস্থায় সম্প্রচারিত তথ্য এনক্রিপশনযুক্ত থাকে এবং ব্যক্তিমালিকানাধীন তরঙ্গ গ্রহণের যন্ত্রপাতির প্রয়োজন পরে। যদিওবা প্রযুক্তিগত দিক থেকে তরঙ্গ গ্রহণের মূলনীতি একই কিন্তু পে-টেলিভিশনের প্রযুক্তিটি ব্যক্তিমালিকানাধীন, যাতে প্রায়শই কন্ডিশনাল এক্সেস মডিউল এবং স্মার্ট কার্ডের প্রয়োজন পরে। এই নিয়মাবলী স্যাটেলাইট টেলিভিশন প্রদানকারীদের নিশ্চিত করে যে শুধুমাত্র অনুমোদিত, অর্থ প্রদানকারী দর্শকরা পে-টেলিভিশনের অনুষ্ঠানাবালী দেখতে পাবে কিন্তু একইসাথে ফ্রি-টু-এয়ার চ্যানেলগুলি শুধুমাত্র স্ট্যান্ডার্ড যন্ত্রপাতি দিয়েও দেখা যাবে। কন্ডিশনাল এক্সেস মডিউল ব্যতীত ডিবিএস রিসিভার বাজারে পাওয়া যায়।
টেলিভিশন রিসিভ-অনলি
বাম|থাম্ব|190x190পিক্সেল|টিভিআরও সিস্টেম কর্তৃক ব্যবহৃত একটি সি-ব্যান্ড স্যাটেলাইট ডিস স্যাটেলাইট টেলিভিশন রিসিপশনের প্রথম দিকে টেলিভিশন রিসিভ-অনলি বা টিভিআরও শব্দটির উদ্ভব হয়, যা কমার্শিয়াল স্যাটেলাইট টেলিভিশনের আপলিংক ও ডাউনলিংক অপারেশনকে (প্রেরণ ও গ্রহণ) আলাদা করার জন্য ব্যবহৃত হত। স্যাটেলাইট টেলিভিশন ইন্ডাস্ট্রির প্রযুক্তি ভিন্ন দিকে সরে যাবার আগ পর্যন্ত এটি ছিল স্যাটেলাইট টেলিভিশন ট্রান্সমিশনের মূল পদ্ধতি, ১৯৯০ এর শুরুর দিকে উচ্চতর ক্ষমতা সম্পন্ন ডিবিএস স্যাটেলাইট উত্থাপনের মাধ্যমে এটির শুরু হয় ও এটি কাইজু ব্যান্ডে তরঙ্গ সম্প্রচার করত। স্যাটেলাইট টেলিভিশন এ সময় বাসা-বাড়ির দর্শকদের কাছে সরাসরি প্রেরণ না করে কেবল টেলিভিশন নেটওয়ার্কের মাধ্যমে প্রচারের পরিকল্পনা ছিল। প্রথমদিকের স্যাটেলাইট টেলিভিশন রিসিভারগুলোর বেশিরভাগই তৈরি করত শৌখিন মানুষেরা বা ইঞ্জিনিয়াররা। প্রথমদিকের এই টিভিআরও সিস্টেমগুলো প্রধানত চলত সি-ব্যান্ডের ফ্রিকোয়েন্সিতে ও বেশ বড় আকারের ডিসের প্রয়োজন হত, যার ব্যাস ছিল সাধারণত ৩ মিটার (১০ ফিট) এরও বেশি। ফলাফলস্বরুপ, টিভিআরও কে "বিগ ডিস" বা "বিগ আগলি ডিস" (বিইউডি) স্যাটেলাইট টেলিভিশন বলা হত।
টিভিআরও ডিজাইন করা হয় এফএসএস-ধরনের স্যাটেলাইটের ট্রান্সপন্ডার দ্বারা সি-ব্যান্ড ও কাইজু-ব্যান্ডে একই সাথে টেলিভিশন বা অডিও রূপে এনালগ ও ডিজিটাল স্যাটেলাইট তথ্য গ্রহণের জন্য। উচ্চ ফ্রিকোয়েন্সির কাইজু-ব্যান্ড ডিবিএস স্যাটেলাইট সিস্টেমের জন্য গড়ে উঠতে থাকে এবং উচ্চ ক্ষমতার সম্প্রচার ব্যবস্থা ও এন্টেনার ক্ষমতার সুব্যবহারের কারণে এতে ছোট আকারের ডিস এন্টেনা ব্যবহার করা যেত। টিভিআরও সিস্টেমে ছোট আকারের ডিস এন্টেনার বদলে বড় আকারের ডিস ব্যবহার করতে হয়, এর কারণ টিভিআরও সিস্টেমের মালিকেরা অধিকাংশ সময়ই কাইজু-ব্যান্ডের সেটআপের পরিবর্তে শুধুমাত্র সি-ব্যান্ডের সেটআপ ব্যবহার করে। অতিরিক্ত রিসিভার বক্স ব্যবহার করে আরো কিছু স্যাটেলাইট সিগনাল যেমন ডিভিবি/এমপিইজি-২ ও ৪ডিটিভি গ্রহণ করা সম্ভব।
সরু প্রস্থের বিমের একটি সাধারণ অর্ধবৃত্তাকার স্যাটেলাইট ডিস এন্টেনার মানে হল এটি একটি একই সময়ে শুধুমাত্র একটি স্যাটেলাইট হতে সংকেত গ্রহণ করতে পারবে। সিমূলস্যাট বা ভরট্যাক্স-আরএসই টওআরইউএস হল একটি আপাতদৃষ্টিতে-অর্ধবৃত্তাকার ভূ-পৃষ্ঠের স্যাটেলাইট এন্টেনা যা একই সাথে ৩৫টি বা তার অধিক সি - ও কাইজু - ব্যান্ডের স্যাটেলাইট হতে সম্প্রচার গ্রহণ করতে পারে।
শুরুর দিকের অর্জনসমূহ
১৯৪৫ সালে ব্রিটিশ সাইন্স ফিকশন লেখক আর্থার সি. ক্লার্ক সারা বিশ্বব্যাপী একটি কমিউনিকেশন ব্যবস্থার কথা প্রস্তাব করেন যা পৃথিবীর কক্ষপথে পরস্পর সমান দূরত্বে থাকা তিনটি স্যাটেলাইট দ্বারা কাজ করবে। অক্টোবর ১৯৪৫ এর ওয়ারলেস ওয়ার্ল্ড ম্যাগাজিনে তার এই লেখাটি প্রকাশিত হয় এবং এর জন্য ১৯৬৩ তে তিনি ফ্রাঙ্কলিন ইন্সটিটিউট  ষ্টুয়ার্ট ব্যালেনটাইন মেডেল জেতেন।
উত্তর আমেরিকা থেকে ইউরোপ পর্যন্ত প্রথম পাবলিক স্যাটেলাইট টেলিভিশন সংকেত রিলে করা হয়েছিল ২৩ জুলাই ১৯৬২ সালে আটলান্টিক সমুদ্রের উপর টেলস্টার উপগ্রহের মাধ্যমে, যদিওবা একটি পরীক্ষামূলক সম্প্রচার প্রায় দুই সপ্তাহ আগে ১১ জুলাই করা হয়েছিল। সংকেত গ্রহণ ও সম্প্রচার করা হয়েছিল উত্তর আমেরিকা এবং ইউরোপের দেশগুলোতে এবং ১০০ মিলিয়ন মানুষ এটি দেখেছিল। ১৯৬২ সালে উত্থাপিত রিলে ১ স্যাটেলাইট প্রথম স্যাটেলাইট যা মার্কিন যুক্তরাষ্ট্র থেকে জাপানে টেলিভিশন সংকেত প্রেরণ করেছিল। প্রথম জিওসিঙ্ক্রনাইজড কমিউনিকেশন স্যাটেলাইট, সিনকম ২, ২৬ জুলাই ১৯৬৩ তে উত্থাপিত হয়েছিল।
বিশ্বের প্রথম বাণিজ্যিক যোগাযোগ উপগ্রহ, ইন্টেলস্যাট ১ এবং এর ডাকনাম "আর্লি বার্ড", অক্টোবর ১৯৬৫ সালের ৬ই এপ্রিল ভূস্থির কক্ষপথে উত্থাপন করা হয়। অক্টোবর ১৯৬৭ সালে সোভিয়েত ইউনিয়নে স্যাটেলাইট টেলিভিশনের প্রথম জাতীয় নেটওয়ার্ক, অরবিটার তৈরি করা হয় এবং এটি অতি উপবৃত্তাকার মোলনিয়া স্যাটেলাইট ব্যবহার নীতির উপর ভিত্তি করে করা হয় যাতে স্যাটেলাইট হতে টেলিভিশন সংকেত পুনঃ সম্প্রচার ও স্থল ডাউনলিঙ্ক স্টেশনে প্রেরণ করা হয়। উত্তর আমেরিকায় প্রথম বাণিজ্যিক স্যাটেলাইট টেলিভিশন সম্প্রচার ব্যবস্থা চালু করতে কানাডার ভূস্থির কক্ষপথের স্যাটেলাইট অনিক ১ স্যাটেলাইট, ৯ই নভেম্বর ১৯৭২ সালে উত্থাপন করা হয়। এটিএস -6, ছিল বিশ্বের প্রথম পরীক্ষামূলক শিক্ষাবিষয়ক ও ডাইরেক্ট ব্রডকাস্ট স্যাটেলাইট (ডিবিএস) স্যাটেলাইট, যা মে ৩০, ১৯৭৪ এ প্রেরিত হয়। এটি ৮৬০ মেগাহার্টজের ওয়াইডব্যান্ড এফএম মডুলেশন ব্যবহার করে সম্প্রচার করত এবং দুইটি শব্দের চ্যানেল ছিল। এটি যদিওবা ভারতীয় উপমহাদেশের সম্প্রচারের জন্য ছিল কিন্তু গবেষকেরা পশ্চিম ইউরোপে থেকেও এর সংকেত গ্রহণ করতে পারত বাড়িতে নির্মিত সরঞ্জামের মাধ্যমে যা ইতোমধ্যে ব্যবহৃত ইউএইচএফ টেলিভিশন ডিজাইন কৌশলের সমান ছিল।
ভূস্থির কক্ষপথে থাকা স্যাটেলাইটগুলোর মধ্যে সোভিয়েতের প্রথম ডাইরেক্ট-টু-হোম টেলিভিশন স্যাটেলাইট ছিল একরান ১ স্যাটেলাইট, যা ২৬ অক্টোবর ১৯৭৬ সালে চালু হয়। এটিতে ৭১৪ মেগাহার্টজের ইউএইচএফ ডাউনলিঙ্ক ফ্রিকোয়েন্সি ব্যবহৃত হত, এতে মাইক্রোওয়েভ প্রযুক্তি ব্যবহার করা হয়নি যাতে আগে থেকে বিদ্যমান ইউএইচএফ টেলিভিশন প্রযুক্তির সংরহক দ্বারা এটির সংকেত গ্রহণ করা যায়।
স্যাটেলাইট টিভি ইন্ডাস্ট্রির প্রারম্ভকাল, ১৯৭৬-১৯৮০
"স্যাটেলাইট টেলিভিশন" ইন্ডাস্ট্রি হিসেবে যুক্তরাষ্ট্রে প্রথম গড়ে ওঠে কেবল টেলিভিশন ইন্ডাস্ট্রির যোগাযোগ স্যাটেলাইট হিসাবে দূরবর্তী স্থানের কেবল টেলিভিশনের হেডএন্ডে টেলিভিশন অনুষ্ঠান প্রেরণের জন্য। হোম বক্স অফিস (এইচবিও), টার্নার ব্রডকাস্টিং সিস্টেম (টিবিএস) এবং খ্রিস্টীয় ব্রডকাস্টিং নেটওয়ার্ক (সিবিএস, পরে ফ্যামিলি চ্যানেল) গুলো হল প্রথম চ্যানেল যারা স্যাটেলাইট টেলিভিশন ব্যবহার করে অনুষ্ঠান প্রচারের জন্য। ক্যালিফোর্নিয়ার সান আন্দ্রিয়াসের টেইলরের হাওয়ার্ড, হলেন প্রথম ব্যক্তি যে ১৯৭৬ সালে তার বাড়িতে নির্মিত সিস্টেমের মাধ্যমে সি-ব্যান্ড স্যাটেলাইট সংকেত গ্রহণ করেছিলেন।
ইউএস এ-তে, পিবিএস, একটি অ-লাভজনক পাবলিক সম্প্রচার সেবামূলক প্রতিষ্ঠান, যারা ১৯৭৮ সালে টেলিভিশন অনুষ্ঠান স্যাটেলাইটের মাধ্যমে প্রচার শুরু করে।
১৯৭৯ সালে সোভিয়েত প্রকৌশলীরা মস্কভা (বা মস্কো) সম্প্রচার ব্যবস্থা তৈরি করেন এবং স্যাটেলাইটের মাধ্যমে টিভি সিগন্যাল প্রচার শুরু করেন। পরে তারা একই বছরে গোরিযোন্ট যোগাযোগ স্যাটেলাইট উত্থাপন করেন। এই স্যাটেলাইটগুলো ভূস্থির কক্ষপথ ব্যবহৃত করত। এগুলো শক্তিশালী অন-বোর্ড ট্রান্সপন্ডারগুলো দিয়ে সজ্জিত ছিল, তাই গ্রহণকারী অধিবৃত্তাকৃতির ডাউনলিঙ্ক স্টেশনের এন্টেনার আকার ৪ ও ২.৫ মিটারে কমে আসে। ১৮ই অক্টোবর, ১৯৭৯ তারিখে, ফেডারেল কমিউনিকেশনস কমিশন (এফসিসি) জনগণকে বাসাবাড়িতে ফেডারেল সরকারের লাইসেন্স ছাড়া ভূ-স্থল স্যাটেলাইট স্টেশনের অনুমতি দেয়। ১৯৭৯ সালের নেইম্যান-মার্কাস পত্রিকার ক্রিসমাস ক্যাটালগের প্রচ্ছদ ফিচার ছিল প্রথম বাসাবাড়ির স্যাটেলাইট টিভি স্টেশনের যা $ ৩৬,৫০০ তে বিক্রয় করা হবে। এর ডিসগুলো প্রায় ২০ ফুট (৬.১ মি) ব্যাসের ছিল এবং রিমোট কন্ট্রোল্ড ছিল। এর কিছুদিন পরেই এর মূল্য অর্ধেকে নেমে আসে, কিন্তু এটিতে মাত্র আটটির মত চ্যানেল ছিল। দা সোসাইটি ফোর প্রাইভেট এন্ড কমার্শিয়াল আর্থ স্টেশন (এস্‌পএসিই), একটি সংগঠন যারা ভোক্তা ও স্যাটেলাইট টিভি সিস্টেমের মালিকদের প্রতিনিধিত্ব করে, এটি ১৯৮০ সালে প্রতিষ্ঠিত হয়।
প্রথমদিকের স্যাটেলাইট টেলিভিশন সিস্টেমগুলো খুব একটা জনপ্রিয় ছিল না, যার কারণ ছিল এর খরচ এবং বড় আকারের ডিস। ১৯৭০ সালের শেষ দিকের এবং ১৯৮০ সালের শুরুর দিকের সিস্টেমের স্যাটেলাইট টেলিভিশন ডিসগুলোর ব্যাস ১০ থেকে ১৬ ফুট (৩ থেকে ৪.৯ মি) ছিল, এগুলো ফাইবার গ্লাস বা সলিড অ্যালুমিনিয়াম বা ইস্পাতের তৈরি ছিল এবং মার্কিন যুক্তরাষ্ট্রে $ ৫০০০ এরও বেশি খরচে, কখনও কখনও $ ১০,০০০ এরও বেশি খরচে এটি কিনতে পাওয়া যেত। ভূ-স্থল স্টেশন থেকে পাঠানো অনুষ্ঠানগুলো পৃথিবীর উপরে ২২,৩০০ মাইল (৩৫,৯০০ কিমি) অবস্থিত ভূস্থির কক্ষপথে থাকা আঠারোটি স্যাটেলাইট থেকে রিলে করা হয়।
টিভিআরও/সি-ব্যান্ড স্যাটেলাইটের যুগ, ১৯৮০-১৯৮৬
মূলত, সব চ্যানেল উন্মুক্তভাবে (আইটিসি) অর্থাৎ বিনাগোপন সংকেতযুক্ত করে প্রচারিত হত কারণ অনুষ্ঠান গ্রহণ করতে করতে যে সরঞ্জাম প্রয়োজনীয় ছিল তা ভোক্তাদের জন্য অত্যন্ত ব্যয়বহুল ছিল। টিভিআরও সিস্টেমের সংখ্যা ক্রমবর্ধমান হারে বৃদ্ধির সাথে সাথে, অনুষ্ঠান প্রদানকারীরা এবং সম্প্রচারকারীরা তাদের তরঙ্গে গোপন সংকেতযুক্ত করে ও মাসিক ফি ব্যবস্থার মাধ্যমে প্রচার শুরু করে।
অক্টোবর ১৯৮৪ সালে, মার্কিন কংগ্রেস কেবল কমিউনিকেশনস পলিসি এক্ট ১৯৮৪ পাশ করে, যা টিভিআরও সিস্টেম ব্যবহারকারীদের বিনাগোপন সংকেতযুক্ত সকল সংকেত গ্রহণের অধিকার প্রদান করে অর্থাৎ বিনামূল্যে প্রেরণ করা হয়, একটি যুক্তিসঙ্গত খরচের মাধ্যমে তারা গোপন সংকেতযুক্ত তরঙ্গগুলোও উপলব্ধি করতে পারবে। যেহেতু কেবল চ্যানেলগুলো বড় ডিস দ্বারা সম্প্রচার গ্রহণে প্রতিরোধ করতে পারবে, তাই অন্য কোম্পানিরা প্রতিযোগিতায় নামার বিষয়ে উত্তেজনা অনুভব করা। জানুয়ারি ১৯৮৬ সালে, এইচবিও তাদের চ্যানেলে এখন-অপ্রচলিত ভিডিওসাইফার II এনক্রিপশন পদ্ধতির ব্যবহার শুরু করে। অন্যান্য চ্যানেলের এর থেকে কম সুরক্ষিত টেলিভিশন এনক্রিপশন সিস্টেম ব্যবহার করে শুরু করে। এইচবিও এই গোপন সংকেতযুক্ত করার ঘটনায় তারা অনেক বড় ডিস সিস্টেমের মালিকের কাছে তোপের মুখে পড়ে, অধিকাংশের কাছে ঐ সময় এই সকল চ্যানেল প্রাপ্তির জন্য আর কোনো বিকল্প ব্যবস্থা ছিল না, তারা দাবি করেন যে কেবল চ্যানেল মাধ্যমে উন্মুক্ত সংকেত সংগ্রহ করার কঠিন হবে। পরিশেষে এইচবিও ডিস মালিকদের প্রতি মাসে $ ১২.৯৫ এর বিনিময়ে সরাসরি সেবা গ্রহণ করতে পারবে জানায়, এই মূল্য কেবল গ্রাহকদের পরিশোধ করা মূল্যের চেয়ে সমান বা কোন ক্ষেত্রে উচ্চতর এবং তাদের এই সেবার গ্রহণের জন্য একটি গোপন সংকেতযুক্ত তরঙ্গ উন্মুক্ত তরঙ্গে পরিণত করতে পারে এরূপ একটি যন্ত্র $ ৩৯৫ তে ক্রয় করতে হবে। এই ঘটনার কারণে এপ্রিল ১৯৮৬ তে এইচবিও এর ট্রান্সপন্ডার গ্যালাক্সি ১ এর উপর হামলার করেন জন আর. ম্যাকডুগ্যাল। এক এক করে সব বাণিজ্যিক চ্যানেল এইচবিও এর নেতৃত্ব অনুসরণ শুরু করে এবং তাদের চ্যানেলের তরঙ্গ গোপন সংকেতযুক্ত করে প্রচার শুরু করে। "স্পেস" এবং ডাইরেক্ট ব্রডকাস্ট স্যাটেলাইট অ্যাসোসিয়েশন (ডিবিএসএ) এর সংযুক্তির মাধ্যমে স্যাটেলাইট ব্রডকাস্টিং এন্ড কমিউনিকেশন অ্যাসোসিয়েশন (এসবিসিএ) ২রা ডিসেম্বর, ১৯৮৬ সালে প্রতিষ্ঠিত হয়।
১৯৮০'র শেষের দিকে ও ১৯৯০ থেকে আজ পর্যন্ত
১৯৮৭ সালের মধ্যে, নয়টি চ্যানেল তরঙ্গে গোপন সংকেতযুক্ত করে প্রচার শুরু করে, কিন্তু ৯৯টি ফ্রি-টু-এয়ার হিসাবে পাওয়া যেত। এইচবিও প্রাথমিকভাবে $ ১৯.৯৫ এর একটি মাসিক ফি ধার্য করে, এর পরপরই $ ২০০ এর বিনিময়ে এক বছরের জন্য সব চ্যানেল বিনাগোপন সংকেতযুক্ত ভাবে দেখা সম্ভব হত। ডিস বিক্রয় ১৯৮৫ সালের ৬০০,০০০ পিস থেকে ১৯৮৬ সালে ৩৫০,০০০ পিসে নেমে আসে, কিন্তু পে-টেলিভিশন সেবা দানকারীরা এটিকে ইতিবাচক হিসাবে দেখছিলেন কারণ কিছু মানুষের কখনই কেবল-সেবা গ্রহণ করা সম্ভব নয় এবং ফলাফলস্বরুপ ইন্ডাস্ট্রিটি তার পতন থেকে এক সময় ঘুরে দাঁড়ায়। গোপন সংকেতযুক্ত করে প্রচারের কারণে পে-পার-ভিউ ব্যবস্থাপনার উন্নয়ন ঘটে। ১লা নভেম্বর, ১৯৮৮ তে, এনবিসি তার সি-ব্যান্ড তরঙ্গ গোপন সংকেতযুক্ত করে প্রচার শুরু করে কিন্তু কাইজু-ব্যান্ডের সংকেত এনক্রিপশনবিহীন রাখে যাতে দর্শকরা যারা তাদের শাখা কেন্দ্র হতে বিজ্ঞাপন দেখতে পাচ্ছিলেন না তাদের না হারায়। যুক্তরাষ্ট্রে দুই মিলিয়ন স্যাটেলাইট ডিস ব্যবহারকারীদের অধিকাংশই এখনও সি ব্যান্ড ব্যবহার করে। এবিসি এবং সিবিএস তরঙ্গে গোপন সংকেতযুক্ত করে প্রচার শুরু করার কথা বিবেচনা করেছিল, যদিও সিবিএস এর অনিচ্ছা ছিল কারণ অনেক মানুষ স্থানীয় শাখা নেটওয়ার্ক দেখতে পাবে না। মার্কিন যুক্তরাষ্ট্রের স্যাটেলাইট টেলিভিশন নেটওয়ার্কের পাইরেসি রোধে ১৯৯২ সালে ক্যাবল টেলিভিশন কনজিউমার প্রোটেকশন এবং কম্পিটেশন আইন প্রবর্তনের করা হয়। এই আইন কেউ ভঙ্গ করে সংকেত চুরিরত অবস্থায় ধরা পড়লে $ ৫০,০০০ পর্যন্ত জরিমানা করা হবে এবং সর্বোচ্চ দুই বছর পর্যন্ত জেলের বিধান করা হয়েছে। একই অপরাধী এটির পুনরাবৃত্তি করলে অপরাধীকে $ ১০০,০০০ পর্যন্ত জরিমানা করা যাবে এবং সর্বোচ্চ পাঁচ বছর পর্যন্ত কারাবাস হবে।
ইউরোপেও স্যাটেলাইট টেলিভিশন প্রযুক্তির উন্নয়ন ঘটেছিল কিন্তু প্রাথমিকভাবে এগুলো কম শক্তি সম্পন্ন যোগাযোগ স্যাটেলাইট ব্যবহার করত এবং এর কারণে অনেক বড় আকারের ডিসের প্রয়োজন হত ১.৭ মিটারের চেয়েও বড়। ১১ই ডিসেম্বর ১৯৮৮ তে লাক্সেমবার্গ - অ্যাস্ট্রা ১এ নামে স্যাটেলাইট উত্থাপন করে, এটি ছিল পুরো পশ্চিম ইউরোপ জুড়ে সেবা প্রদানের জন্য প্রথম মাঝারি ক্ষমতার স্যাটেলাইট। মাঝারি ক্ষমতার স্যাটেলাইটগুলোর মাঝে এটি ছিল প্রথম স্যাটেলাইট যা কাইজু-ব্যান্ডে সংকেত প্রেরণ করত এবং ছোট আকারের ডিস (৯০ সেমি) ব্যবহার করা যেত সংকেত গ্রহণে। অ্যাস্ট্রার প্রবর্তনের ফলে যুক্তরাজ্যের বাজারের বিজয়ী রাষ্ট্রীয় ডাইরেক্ট ব্রডকাস্ট স্যাটেলাইট লাইসেন্সধারী, ব্রিটিশ স্যাটেলাইট ব্রডকাস্টিং হেরে যায়।
মার্কিন যুক্তরাষ্ট্রে ১৯৯০ এর শুরুর দিকে, চারটি বড় ক্যাবল কোম্পানি প্রাইমস্টার নামক ডাইরেক্ট ব্রডকাস্টিং কোম্পানি চালু করে মাঝারি ক্ষমতার স্যাটেলাইট ব্যবহার করে। অপেক্ষাকৃত শক্তিশালী সম্প্রচার ব্যবস্থার কারণে ছোট (৯০ সেমি) আকারের ডিশ ব্যবহার করা যেত। ১৯৯৪ এ হিউজেস ডাইরেক্‌টিভি এবং ডিশ নেটওয়ার্ক স্যাটেলাইট টেলিভিশন সিস্টেমের নামার পর এর জনপ্রিয়তা হ্রাস পায়।
এনক্রিপশনের পাশাপাশি মার্কিন যুক্তরাষ্ট্রে ডিবিএস সেবার সহজ প্রাপ্যতার কারণে, যেমন প্রাইমস্টার এবং ডাইরেক্‌টিভি, ১৯৯০ সালের শুরুর দিক থেকে টিভিআরও সেবার জনপ্রিয়তাকে হ্রাস পেতে শুরু করে। ডিবিএস স্যাটেলাইটের সংকেত, (সর্বশেষ কাইজু-ব্যান্ডে পরিচালিত হচ্ছে) ফ্রিকোয়েন্সি এবং ক্ষমতা উভয় দিক থেকে অধিক শক্তিশালী (কারণ আধুনিক স্যাটেলাইটের সৌর প্যানেল এবং শক্তির ব্যবহারে দক্ষতা বৃদ্ধি হয়েছে) আর এর ফলে সি-ব্যান্ডের তুলনায় অনেক ছোট আকারের ডিসের প্রয়োজন হয় এবং ডিজিটাল মডুলেশন পদ্ধতি ব্যবহার করায় এনালগ মডুলেশন পদ্ধতির চেয়ে রিসিভারে অনেক কম শক্তির সংকেত প্রয়োজন। এছাড়াও প্রতিটি স্যাটেলাইট কাইজু-ব্যান্ডের ৩২টি পর্যন্ত ট্রান্সপন্ডারগুলো বহন করতে পারে, কিন্তু শুধুমাত্র সি ব্যান্ডের ২৪টি ও বিভিন্ন ডিজিটাল সাবচ্যানেল মাল্টিপ্লেক্স (এমসিপিসি) অবস্থায় অথবা একটি একক ট্রান্সপন্ডার উপর আলাদা অবস্থায়তেও (এসসিপিসি) স্যাটেলাইটে থাকতে পারে। মাইক্রোওয়েভ প্রযুক্তি এবং অর্ধপরিবাহী পদার্থের উন্নয়নের কারণে শব্দ হ্রাস পাবার সমস্যা সমাধান হয়েছে। [৭৬] যাইহোক, ডিবিএস পরিসেবায় উচ্চ ফ্রিকোয়েন্সির ব্যবহারের ফলে রেইন ফেইড ধরনের সমস্যা হচ্ছে যেখানে দর্শকরা প্রবল বর্ষণের সময় সংকেত হারাচ্ছে। সি-ব্যান্ড স্যাটেলাইট টেলিভিশন সংকেতের রেইন ফেইডের প্রবণতা কম।
পুরনো (কিন্তু প্রমাণিত) স্যাটেলাইট যোগাযোগ প্রযুক্তির সাথে সাথে উদাহারনস্বরুপ, বর্তমানে ইউএস এর ডিবিএস-ভিত্তিক স্যাটেলাইট সেবা দানকারীরা (ডিস নেটওয়ার্ক এবং ডাইরেক্‌টিভি) এখন বিদ্যমান এফএসএস শ্রেণীর স্যাটেলাইটের কাইজু-ব্যান্ডের ট্রান্সপন্ডারগুলোর অতিরিক্ত ক্ষমতা ব্যবহার করছে, যা কক্ষপথে আগে থেকে বিদ্যমান ডিবিএস স্যাটেলাইটের পাশাপাশি তাদের সেবাপ্রদানের ক্ষমতা বৃদ্ধি করেছে। এটা শুরু করা হয়েছিল তাদের সিস্টেমে আরো চ্যানেল ক্ষমতা বৃদ্ধি করার জন্য, যা অতিপ্রয়োজনীয় হয়ে দাঁড়ায় যখন হাই-ডেফিনিশন চ্যানেল ও স্থানীয় স্টেশনের সম্প্রচারক্ষম চ্যানেলের ক্রমবর্ধমান সংখ্যা বৃদ্ধি পায়। চ্যানেলগুলো যা এফএসএস স্যাটেলাইটের কাইজু-ব্যান্ডের স্ব স্ব ট্রান্সপন্ডারগুলো দ্বারা সম্প্রচারিত হয়, তথ্য গ্রহণের এই ক্ষমতা ডাইরেক্‌টিভি ও ডিস নেটওয়ার্ক উভয় কর্তৃক অর্জন করা সম্ভব হয়েছে তাদের গ্রাহকদের দুইগুণ বড় ব্যাসের (৩৬") ডিস ব্যবহার করতে দেয়ায় যা পূর্বে ছিল ১৮" (ও ২০" ডিস নেটওয়ার্ক "ডিস৫০০" এর জন্য), এক একটি ডিসে ২টি বৃত্তাকার-পোলারাইজড এলএনবিএফস্‌ থাকে (সেবা প্রদানকারীর নিজস্ব ২টি ডিবিএস স্যাটেলাইট হতে তথ্য গ্রহণের জন্য, স্যাটেলাইট প্রতি ১টি এলএনবিএফ) এবং একটি আদর্শ রৈখিক-পোলারাইজড এলএনবি যেটি এফএসএস স্যাটেলাইট হতে চ্যানেলের সম্প্রচার গ্রহণ করে। এই নতুন ডিবিএস / এফএসএস - হাইব্রিড ডিস বাজারজাত করে ডাইরেক্‌টিভি ও ডিস নেটওয়ার্ক, যথাক্রমে "স্লিমোলাইন" এবং "সুপারডিস" নামে, যা উভয় সেবা প্রদানকারীর জন্য বর্তমানে আদর্শ মানের, তাদের পূর্বের ১৮"/ ২০" একক বা দ্বৈত এলএনবিএফ যুক্ত ডিসগুলো হয় এখন অব্যবহৃত, অথবা শুধুমাত্র কিছু প্রোগ্রাম প্যাকেজ, পৃথক চ্যানেল, বা সেবা প্রদানকারীদের ডিবিএস স্যাটেলাইট হতে সম্প্রচার কাজে ব্যবহৃত হয়।
কাশেফা হুসাইন
কাশেফা হুসাইন (জন্ম: ১ জুলাই, ১৯৫৮) একজন বাংলাদেশী বিচারক। বাংলাদেশের হাইকোর্ট বিভাগের একজন নারী বিচারক। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে সপ্তম।
গালপিয়ুরি সমুদ্র সৈকত
গালপিয়ুরি সমুদ্র সৈকত (স্পেনীয় ভাষায় Playa de Gulpiyuri) একটি সর্বদা জলমগ্ন ডোবা। গালপিয়ুরি শব্দটি এসেছে স্পেনীয় শব্দ "Gulpiyuri" থেকে যার অর্থ 'জল বেষ্টনী'। এটি স্পেনের জনপ্রিয় পর্যটন আকর্ষণগুলোর একটি এবং স্পেনের আঞ্চলিক নেটওয়ার্কের সংরক্ষিত প্রাকৃতিক অঞ্চলগুলোর একটি স্থান। ২০০১ সালের ২৬ ডিসেম্বর তারিখে গালপিয়ুরিকে সরকারিভাবে প্রাকৃতিক স্মৃতিস্তম্ভ ঘোষণা করা হয়। মূল সমূদ্র তট হতে সামান্য অভ্যন্তরে তৃণভূমিতে অবস্থিত এই সৈকতটিকে পৃথিবীর ক্ষুদ্রতম সমুদ্র সৈকত হিসেবে বিবেচনা করা হয়।
হিজাম ইরাবত
জন্মগ্রহণ করেন ১৮৯৬ সালের ৩০ সেপ্টেম্বর। মনিপুরের ইম্ফলে জন্মগ্রহণ করেন কমরেড ইরাবত। হিজাম ইরাবত মনিপুরের স্বাধীনতা সংগ্রামে অগ্রণী ভূমিকা রাখেন। তিনি মনিপুর কিষাণ সভা গঠন করেছিলেন। মনিপুর কমিউনিস্ট পার্টি গঠনের ক্ষেত্রেও প্রধান ভূমিকা রেখেছিলেন। তার প্রতিষ্ঠিত স্বদেশ গানের দল পরবর্তীতে ভারতীয় গণনাট্য সংঘে পরিনত হয়। হিজাম ইরাবত দীর্ঘদিন জেল খেটেছেন বিদ্রোহের জন্য। বর্তমান বাংলাদেশের সিলেট জেলে তিনি ২ বছর কাটিয়েছেন। সিলেট জেলে থাকা অবস্থাতেই তিনি কমিউনিস্ট রাজনীতি তে সম্পৃক্ত হয়েছেন। এছাড়া ছাত্র জীবনে ঢাকার পোগজ বিদ্যালয়ে দু বছর পড়েছেন।তিনি মনিপুরের প্রথম সংসদের সদস্য নির্বাচিত হয়েছিলেন। কিন্তু সংসদের প্রথম অধিবেশন বসার আগেই তাকে ১৯৪৮ সালে আত্মগোপনে চলে যেতে হয়। কারণ মনিপুর কিষাণ সভাকে সরকার নিষিদ্ধ করে দেয়।এরপরে কমরেড হিজাম ইরাবত গোপন কমিউনিস্ট পার্টি "মনিপুর কমিউনিস্ট পার্টি" গঠন করেন ও সশস্ত্র সংগ্রাম শুরু করেন। মৃত্যু পর্যন্ত তিনি মনিপুরের স্বাধীনতা সংগ্রামে নেতৃত্ব দিয়েছেন। ১৯৫১ সালে কমরেড হিজাম ইরাবত জঙ্গলেই মারা যান।
গালপিয়ুরি সমুদ্র সৈকত
অবস্থান
গালপিয়ুরি সমুদ্র সৈকত স্পেনের আস্তুরিয়াস স্বায়ত্বশাসিত অঞ্চলের লেন্স পরিষদের নাভিস গ্রামে কান্তাব্রিয়ান সাগর থেকে ১০০ মিটার দূরে অবস্থিত। সেইন্ট অ্যান্টোলিন সমুদ্র সৈকতের খুব নিকটে মূল সমুদ্রতট হতে অভ্যন্তরে তৃণভূমির মাঝে এই ক্ষুদ্র সৈকতটি অবস্থিত।।
বর্ণনা
এই সমুদ্র সৈকতের দৈর্ঘ্য মাত্র চল্লিশ মিটার। কান্তাব্রিয়ান সাগরের সাথে সুড়ঙ্গের মাধ্যমে এই ভূমিজ সমুদ্র সৈকতের সাথে সম্পর্ক থাকায় বিস্কেয় সাগর থেকে লবনাক্ত জলের ছোট ছোট উৎপন্ন ঢেউয়ের ফলে গালপিয়ুরিতে পূর্ণ জোয়ার থাকে। গালপিয়ুরি সমুদ্র সৈকতে সবসময় পূর্ণ জোয়ার থাকে যা এই সৈকতটিকে পৃথিবীর অন্য সব সৈকত থেকে আলাদা করেছে। এই সমুদ্র সৈকতের জল পরিষ্কার যা সাগর থেকে সৈকতে প্রবেশের আগে ভূনিম্নে থাকার পর খানিকটা ঠান্ডা হতে পারে।
জিরকু বিমানবন্দর
জিরকু বিমানবন্দর  হল জাকুম ডেভেলপমেন্ট কোম্পানি দ্বারা পরিচালিত একটি ব্যক্তিগত বিমান ক্ষেত্র। এটি সংযুক্ত আরব আমিরাতের  আবুধাবির জিরকু দ্বীপের তেলক্ষেত্রে হিসেবে কাজ করে।
ওয়াসিম রাজা
ওয়াসিম হাসান রাজা (জন্ম: ৩ জুলাই, ১৯৫২ - মৃত্যু: ২৩ আগস্ট, ২০০৬) পাঞ্জাবের মুলতানে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। ১৯৭৩ থেকে ১৯৮৫ সময়কালে পাকিস্তান ক্রিকেট দলের অন্যতম সদস্য ছিলেন তিনি।
ব্যক্তিগত জীবন
বিশিষ্ট পাকিস্তানি সাবেক আন্তর্জাতিক ক্রিকেটার ও অধিনায়ক রমিজ রাজা তার সহোদর কনিষ্ঠ ভ্রাতা ছিলেন। তার বাবা রাজা সলিম আখতারের ন্যায় আরেক ভাই জাইম রাজা প্রথম-শ্রেণীর ক্রিকেটে অংশগ্রহণ করেছেন।
ইংল্যান্ডে অভিবাসিত হন তিনি। ডারহাম বিশ্ববিদ্যালয় থেকে সার্টিফিকেট ইন এডুকেশন বিষয়ে অধ্যয়ন করেন। এক পর্যায়ে সারের ক্যাটারহাম স্কুলে ভূগোল, গণিত ও শারীরিক শিক্ষা বিষয়ে শিক্ষকতা করেন। সেখানে ইংরেজ রমণী অ্যানের সাথে পরিণয়সূত্রে আবদ্ধ হন। তাদের সংসারে আলী ও আহমদ নামীয় দুই পুত্র সন্তান ছিল।
২০০৪ থেকে ২০০৬ সাল পর্যন্ত হ্যাসলমেয়ার প্রিপারেটরি স্কুলে ক্রিকেট শিক্ষক হিসেবে দায়িত্ব পালন করেন। তার সম্মানার্থে স্মারকসূচক প্লাক লাগানো হয়। এছাড়াও, ইংল্যান্ডের উত্তর-পূর্বাংশে প্রথম-শ্রেণীর মর্যাদা লাভের পূর্বে ডারহামে খেলেন।
টেস্ট ক্রিকেট
খেলোয়াড়ী জীবনে ওয়াসিম রাজা মূলতঃ মাঝারিসারির বামহাতি ব্যাটসম্যান হিসেবে পরিচিতি লাভ করেন। দর্শনীয়ভাবে ব্যাট উচিয়ে ক্রিজে অবস্থান করতেন। দৃষ্টিনন্দন স্টোক মারতেন। এছাড়াও রিস্ট স্পিন বোলিং করে ৫১ টেস্ট উইকেট লাভ করেন যাতে ক্লাইভ লয়েড, রয় ফ্রেডেরিক্স, গ্লেন টার্নার ও ভিভ রিচার্ডসের ন্যায় খেলোয়াড়ের উইকেট ছিল। সর্বমোট ২৫০টি প্রথম-শ্রেণীর খেলায় অংশ নিয়ে ৩৫.১৮ গড়ে ১৭ সেঞ্চুরি সহযোগে ১১,৪৩৪ রান এবং ২৯.০৫ গড়ে ৫৫৮টি উইকেট পেয়েছেন।
সমগ্র খেলোয়াড়ী জীবনে ৫৭ টেস্ট ও ৫৪টি একদিনের আন্তর্জাতিকে অংশগ্রহণের সুযোগ হয় তার। ২ ফেব্রুয়ারি, ১৯৭৩ তারিখে ইংল্যান্ডের বিপক্ষে টেস্ট অভিষেক ঘটে তার।
১৯৭৬-৭৭ মৌসুমে ওয়েস্ট ইন্ডিজ সফরে যান। এ সফরেই তার স্বর্ণালী সময় অতিবাহিত হয়। ৫৭.৪০ গড়ে ৫১৭ রান তুলে পাকিস্তানিদের মধ্যে ব্যাটিং গড়ে শীর্ষস্থান অধিকার করেন। এছাড়াও, ১৮.৭০ গড়ে ৭ উইকেট লাভ করে মজিদ খানের পর দ্বিতীয় স্থান দখল করেন। ঐ টেস্ট সিরিজে ১৪টি ছক্কা হাঁকান তিনি। চারবার তার গড়া এ রেকর্ডে ভাগ বসানো হলেও অদ্যাবধি নিজ দেশের বাইরে এ রেকর্ডটি বহাল তবিয়তে টিকে রয়েছে।
বার্বাডোসে অনুষ্ঠিত সিরিজের ড্র হওয়া প্রথম টেস্টের উভয় ইনিংসে দলের সর্বোচ্চ রান সংগ্রহকারীর ভূমিকায় অবতীর্ণ হয়েছিলেন। তন্মধ্যে, দ্বিতীয় ইনিংসে অ্যান্ডি রবার্টস ও কলিন ক্রফটের তোপে পড়ে পাকিস্তানের সংগ্রহ একপর্যায়ে ১৫৮/৯ হয়। তখন পাকিস্তান দল মাত্র ১৪৪ রানে এগিয়ে ছিল। কিন্তু, চতুর্থ দিনের অর্ধেক সময় শেষ উইকেট জুটিতে ওয়াসিম বারি'র সাথে ১৩৩ রান তুলে ৩০৬ রানের লক্ষ্যমাত্রায় নিয়ে যান। পঞ্চম দিন শেষে ওয়েস্ট ইন্ডিজের সংগ্রহ ২৫১/৯ হলে খেলাটি ড্রয়ে পরিণত হয়।
দেহাবসান
২৩ আগস্ট, ২০০৬ তারিখে বাকিংহ্যামশায়ারের মার্লো এলাকায় ৫৪ বছর বয়সে তার জীবনাবসান ঘটে। এ সময় তিনি সারের পঞ্চাশোর্ধ্ব দলের সদস্যরূপে ক্রিকেট খেলছিলেন ও খেলা চলাকালীন হৃদরোগে আক্রান্ত হন।
বনিতা সান্ধু
বনিতা সান্ধু (জন্ম: ২২ জুন, ১৯৯৭) একজন ভারতীয় বংশোদ্ভূত ব্রিটিশ অভিনেত্রী, যিনি হিন্দি এবং ইংরেজি চলচ্চিত্রে অভিনয় করেন। তিনি ২০১৮ সালের হিন্দি চলচ্চিত্র অক্টোবর-এ অভিনয়ের মাধ্যমে চলচ্চিত্রে অভিষিক্ত হয়েছিলেন এবং পরবর্তীতে তামিল চলচ্চিত্র আদিত্য বর্মা এবং আমেরিকান বিজ্ঞান-কল্পকাহিনী ধারাবাহিক পান্ডোরা-য় (উভয়'ই ২০১৯ সালে প্রকাশিত) অভিনয় করেছিলেন।
ব্যক্তিগত জীবন
বনিতা ব্রিটেনে জন্মগ্রহণ করেছিলেন এবং কিং কলেজ লন্ডনে ইংরেজি সাহিত্যে ডিগ্রি অর্জনের জন্য ১৮ বছর বয়সে লন্ডনে চলে যাওয়ার আগে তার দ্বিতীয় প্রজন্মের ব্রিটিশ ভারতীয় বাবা-মা কর্তৃক কেরলিয়নে বেড়ে উঠেছিলেন। তিনি ১১ বছর বয়সে অভিনয় শুরু করেছিলেন।
কর্মজীবন
বনিতা একটি চুইং-গামের বিজ্ঞাপনে কাজ করেছিলেন যার ব্যাকগ্রাউন্ড স্কোর হিসাবে "এক অজনাবী হাসিনা সে" গান ছিল; এবং অন্য একটি বিজ্ঞাপনেও কাজ করেছিলেন ভোডাফোন ভারতের জন্য, যা ইন্ডিয়ান প্রিমিয়ার লীগ ক্রিকেট মরসুমে প্রচারিত হয়েছিল। তার অভিনীত প্রথম চলচ্চিত্রটি ছিল অক্টোবর (হিন্দি), যেটি ২০১৮ সালে মুক্তি পেয়েছিল। এরপরে আমেরিকান টেলিভিশন ধারাবাহিক পান্ডোরা এবং ২০১৯ সালের তামিল চলচ্চিত্র আদিত্য বর্মা-তেও তিনি অভিনয় করেছিলেন। পরে তিনি হিন্দি চলচ্চিত্র সরদার উধাম সিং-এও চুক্তিবদ্ধ হন, যেটি ২০২১ এর প্রথমার্ধে মুক্তি পাবে।
অ্যাবসিসিক অ্যাসিড
Chemical compound অ্যাবসিসিক অ্যাসিড (এবিএ) হচ্ছে একটি উদ্ভিদ হরমোন (ফাইটো হরমোন)। উদ্ভিদের বীজ ও কুঁড়ির সুপ্ততা, অঙ্গের আকার নিয়ন্ত্রণ এবং পত্ররন্ধ্র বন্ধসহ উদ্ভিদের বহু শারীরবৃত্তীয় প্রক্রিয়া নিয়ন্ত্রণে অ্যাবসিসিক অ্যাসিড কাজ করে। খরা, মাটির লবণাক্ততা, ঠান্ডা সহনশীলতা, হিমায়ন সহনশীলতা, তাপ, চাপ এবং ভারী ধাতু আয়ন সহনশীলতা সহ পরিবেশগত চাপের প্রতিক্রিয়ায় উদ্ভিদের জন্য এটি বিশেষভাবে গুরুত্বপূর্ণ।
কাজ
অ্যাবসিসিক অ্যাসিড মূলত abscission তথা অঙ্গচ্ছেদনের সাথে জড়িত বলে বিশ্বাস করা হতো। একারণেই এর এরূপ নামকরণ করা হয়েছিল। অ্যাবসিসিক অ্যাসিডের এই ভূমিকাটি এখন কেবল অল্প সংখ্যক উদ্ভিদের ক্ষেত্রে প্রযোজ্য বলে জানা গেছে। অ্যাবসিসিক অ্যাসিড-মধ্যস্থতা সংকেত পরিবেশগত চাপ এবং উদ্ভিদ রোগজীবাণুগুলোর প্রতি উদ্ভিদের প্রতিক্রিয়াতেও গুরুত্বপূর্ণ ভূমিকা পালন করে। অ্যাবসিসিক অ্যাসিড জৈব সংশ্লেষণের জন্য উদ্ভিদ জিন এবং পথের ক্রম ব্যাখ্যা করা হয়েছে।  অ্যাবসিসিক অ্যাসিড উদ্ভিদের অ্যাবসিসিক অ্যাসিড জৈব সংশ্লেষণ থেকে ভিন্ন একটি জৈব সংশ্লেষের মাধ্যমে কিছু উদ্ভিদ প্যাথোজেনিক ছত্রাক দ্বারাও উত্পাদিত হয়।
শীতের প্রস্তুতির জন্য অ্যাবসিসিক অ্যাসিড প্রান্তীয় কুঁড়িতে উত্পাদিত হয়। এটি গাছের বৃদ্ধিকে ধীর করে দেয় এবং ঠাণ্ডা ঋতুতে সুপ্ত কুঁড়ি রক্ষা করার জন্য আঁশ তৈরি করতে পাতার প্রাইমর্ডিয়াকে নির্দেশ করে। অ্যাবসিসিক অ্যাসিড উদ্ভিদের প্রাথমিক ও মাধ্যমিক বৃদ্ধি স্থগিত করে শীতকালে ঠান্ডা অবস্থার সাথে সামঞ্জস্য করে ভাস্কুলার ক্যাম্বিয়ামের কোষের বিভাজনকেও বাধা দেয়।
মাটির পানির সম্ভাব্যতা হ্রাসের প্রতিক্রিয়া হিসাবে (যা শুষ্ক মাটির সাথে সম্পর্কিত) এবং অন্যান্য পরিস্থিতিতে যখন উদ্ভিদ চাপের মধ্যে থাকতে পারে, তখন এর প্রতিক্রিয়া হিসাবে অ্যাবসিসিক অ্যাসিড উদ্ভিদের মূলেও উত্পাদিত হয়। মূলের অ্যাবসিসিক অ্যাসিড পরে পাতায় স্থানান্তরিত হয়। সেখানে এটি পত্ররন্ধ্রের রক্ষী কোষের অভিস্রবণীয় সম্ভাবনাকে দ্রুত পরিবর্তন করে। এর ফলে সেগুলো সঙ্কুচিত হয় এবং পত্ররন্ধ্র বন্ধ হয়ে যায়। অ্যাবসিসিক অ্যাসিড-প্ররোচিত স্টোমাটাল ক্লোজার শ্বাস-প্রশ্বাস (পত্ররন্ধ্র থেকে জলের বাষ্পীভবন) হ্রাস করে, এইভাবে কম জলের প্রাপ্যতার সময়ে পাতা থেকে আরও পানি হ্রাস রোধ করে। পাতার অ্যাবসিসিক অ্যাসিড বিষয়বস্তু এবং পাতার এলাকার ভিত্তিতে তাদের পরিবাহিতা (পত্ররন্ধ্রীয় প্রতিরোধের) মধ্যে একটি ঘনিষ্ঠ রৈখিক সম্পর্ক পাওয়া গেছে।
বীজের অঙ্কুরোদগম অ্যাবসিসিক অ্যাসিড দ্বারা জিবেরেলিনের সাথে বিরোধিতা করে বাধা দেয়। অ্যাবসিসিক অ্যাসিড বীজের সুপ্ততা হারাতেও বাধা দেয়।
বেশ কয়েকটি অ্যাবসিসিক অ্যাসিড মিউট্যান্ট অ্যারাবিডোপসিস থালিয়ানা উদ্ভিদে চিহ্নিত করা হয়েছে এবং নটিংহাম অ্যারাবিডোপসিস স্টক সেন্টার থেকে পাওয়া যাচ্ছে। এগুলোর অ্যাবসিসিক অ্যাসিড উৎপাদনে ঘাটতি রয়েছে এবং এর ক্রিয়াতে পরিবর্তিত সংবেদনশীলতা রয়েছে। যেসব উদ্ভিদ অ্যাবসিসিক অ্যাসিডের প্রতি সংবেদনশীল বা অত্যধিক সংবেদনশীল, তারা বীজের সুপ্ততা, অঙ্কুরোদগম, পত্ররন্ধ্রীয় নিয়ন্ত্রণে ফেনোটাইপ দেখায় এবং কিছু মিউট্যান্টের বৃদ্ধি স্থবির এবং বাদামী/হলুদ পাতা দেখায়। এই মিউট্যান্টগুলো বীজ অঙ্কুরোদগম এবং প্রাথমিক ভ্রূণের বিকাশে অ্যাবসিসিক অ্যাসিডের গুরুত্ব প্রতিফলিত করে।
পাইরাব্যাক্টিন (অ্যাবসিসিক অ্যাসিড অ্যাক্টিভেটর ধারণকারী একটি পাইরিডিল) হলো একটি ন্যাপথলিন সালফোনামাইড হাইপোকোটিল কোষ সম্প্রসারণ ইনহিবিটর। এটি বীজ অ্যাবসিসিক অ্যাসিড সংকেত পথের অ্যাগোনিস্ট (এই পদার্থ একটি রিসেপ্টরের সাথে যুক্ত হয়ে একটি শারীরবৃত্তীয় প্রতিক্রিয়া শুরু করে)। এটি অ্যাবসিসিক অ্যাসিড পাথওয়ের প্রথম অ্যাগোনিস্ট, যা অ্যাবসিসিক অ্যাসিডের সাথে কাঠামোগতভাবে সম্পর্কিত নয়।
জৈব-সংশ্লেষণ
অ্যাবসিসিক অ্যাসিড (এবিএ) হলো একটি আইসোপ্রেনয়েড উদ্ভিদ হরমোন, যা প্লাস্টিডাল ২-সি-মিথাইল-ডি-ইরিথ্রিটল-৪-ফসফেট (এমইপি) পথে সংশ্লেষিত হয়। এটি গঠনগতভাবে সম্পর্কিত সেসকুইটারপেনস থেকে ভিন্ন, যা মেভালোনিক অ্যাসিড-উত্পাদিত অগ্রদূত ফার্নেসাইল ডিফসফেট (FDP) থেকে গঠিত হয়। অ্যাবসিসিক অ্যাসিডের C15 মেরুদণ্ড MEP-তে C40 ক্যারোটিনয়েডের বিভাজনের পরে গঠিত হয়। জিয়াক্সানথিন প্রথম প্রতিশ্রুতিবদ্ধ অ্যাবসিসিক অ্যাসিড অগ্রদূত। এটি ভায়োলাক্সানথিনের মাধ্যমে এনজাইম-অনুঘটক ইপোক্সিডেশন এবং আইসোমারাইজেশনের একটি সিরিজ। এটি একটি ডাইঅক্সিজেনেশন প্রতিক্রিয়া দ্বারা C40 ক্যারোটিনয়েডের চূড়ান্ত বিভাজন প্রক্সিমাল অ্যাবসিসিক অ্যাসিড পূর্বসূ্রি হিসেব জ্যান্থোক্সিন উৎপন্ন করে। এই জ্যান্থোক্সিন পরে অ্যাবসিসিক অ্যালডিহাইডের মাধ্যমে আরও অ্যাবসিসিক অ্যাসিডে জারিত হয়।।
অ্যাবমাইন ডিজাইন, সংশ্লেষিত, বিকাশ এবং তারপর প্রথম নির্দিষ্ট অ্যাবসিসিক অ্যাসিড জৈব সংশ্লেষণ প্রতিরোধক হিসাবে পেটেন্ট করা হয়েছে। এই বৈশিষ্ট্যটি অ্যাবসিসিক অ্যাসিডের অন্তঃসত্ত্বা স্তরগুলোকে নিয়ন্ত্রণ করা সম্ভব করে তোলে।
অ্যাবসিসিক অ্যাসিড জৈব সংশ্লেষণের অবস্থান এবং সময়
প্রায় সমস্ত উদ্ভিদের টিস্যুতে অ্যাবসিসিক অ্যাসিড সংশ্লেষিত হয়। উদাহরণস্বরূপ, শিকড়, ফুল, পাতা এবং কান্ড। মেসোফিল (ক্লোরেনকাইমা) কোষে এটি সংরক্ষণ করা হয়। এখানে এটি ইউরিডিন ডিফসফেট-গ্লুকোসিলট্রান্সফেরেজের মাধ্যমে গ্লুকোজে সংযোজিত হয়। এর ফলে নিষ্ক্রিয় রূপ অ্যাবসিসিক অ্যাসিড-গ্লুকোজ-এস্টার উৎপাদিত হয়। তাপ চাপ, পানির চাপ, লবণের চাপের মতো পরিবেশগত চাপের প্রতিক্রিয়া হিসাবে ক্লোরেনকাইমা থেকে অ্যাবসিসিক অ্যাসিড সক্রিয় হয় এবং এরপর উন্মুক্ত হয়। উদ্ভিজ্জ টিস্যু শুকানোর সময় এবং যখন শিকড় মাটির সংকোচনের সম্মুখীন হয় তখন উন্মুক্ত হয়। শীতকালীন সময়ের শুরুতে সবুজ ফলের মধ্যে সংশ্লেষিত হয়। পরিপক্ক বীজে অ্যাবসিসিক অ্যাসিড সংশ্লেষিত হয়ে বীজের সুপ্ততা প্রতিষ্ঠা করে। পাতার মধ্যে ভ্রাম্যমান অবস্থায় থাকে এবং দ্রুত পাতা থেকে ফ্লোয়েমের মাধ্যমে শিকড়ে স্থানান্তরিত হতে পারে (এটি পুরোনো বিশ্বাসের বিপরীত)। অ্যাবসিসিক অ্যাসিড শিকড়ের মধ্যে জমে থেকে পার্শ্বীয় মূলের বিকাশকে পরিবর্তন করে এবং পারিপার্শ্বিক চাপের প্রতিক্রিয়া উন্নত করে। ক্লোরোপ্লাস্ট বা অ্যামাইলোপ্লাস্ট ধারণ করে এমন প্রায় সমস্ত কোষে অ্যাবসিসিক অ্যাসিড সংশ্লেষিত হয়।
নিষ্ক্রিয়তা
অ্যাবসিসিক অ্যাসিডকে CYP707A (P450 এনজাইমের একটি গ্রুপ) এর মাধ্যমে ফেজিক অ্যাসিডে ক্যাটাবোলাইজ করা যেতে পারে বা এনজাইম ইউরিডিন ডিফসফেট-গ্লুকোসিলট্রান্সফেরেজ (UDP-গ্লুকোসিলট্রান্সফেরেজ) এর মাধ্যমে গ্লুকোজ কনজুগেশন (অ্যাবসিসিক অ্যাসিড-গ্লুকোজ এস্টার) দ্বারা নিষ্ক্রিয় করা যেতে পারে। CYP707A-এর মাধ্যমে ক্যাটাবোলিজম অ্যাবসিসিক অ্যাসিড হোমিওস্ট্যাসিসের জন্য খুবই গুরুত্বপূর্ণ, এবং সেই জিনের মিউট্যান্টরা সাধারণত অ্যাবসিসিক অ্যাসিড জৈব-সংশ্লেষিত জিনগুলোকে অতিপ্রকাশিত রেখার তুলনায় অ্যাবসিসিক অ্যাসিডের উচ্চ মাত্রা জমা করে। মাটির ব্যাকটেরিয়ায়, এনজাইম ভোমিফোলিওল ডিহাইড্রোজেনেজের মাধ্যমে ডিহাইড্রোভোমিফোলিয়লের দিকে পরিচালিত একটি বিকল্প ক্যাটাবলিক পথের কথা জানা গেছে।
প্রভাব
অ্যাবসিসিক অ্যাসিড অ্যান্টিট্রান্সপিরেন্ট তথা পত্ররন্ধ্র বন্ধ করে দেয়, পানির ক্ষতি রোধ করতে শ্বাস-প্রশ্বাস হ্রাস করে। এটি ফল পাকাতে বাধা দেয়। কোষের বৃদ্ধিকে বাধা দিয়ে বীজের সুপ্ততার জন্য দায়ী হয় এবং বীজ অঙ্কুরোদগমকে বাধা দেয়। কিনেটিন নিউক্লিওটাইডের সংশ্লেষণে বাধা দেয়। এছাড়াও এটি সালোকসংশ্লেষণের জন্য প্রয়োজনীয় এনজাইমগুলোকে নিয়ন্ত্রণ করে। লবণাক্ত অবস্থার সংস্পর্শে আসলে শিকড়ের বৃদ্ধি রোধ করতে এন্ডোডার্মিসের উপর অ্যাবসিসিক অ্যাসিড কাজ করে। অ্যাবসিসিক অ্যাসিড উদ্ভিদের ভাইরাস প্রতিরোধী তথা অ্যান্টি-ভাইরাল প্রতিরোধ ক্ষমতা বৃদ্ধি।
সংকেত ক্যাসকেড
থাম্ব|280x280পিক্সেল| উদ্ভিদে অ্যাবসিসিক অ্যাসিড সংকেত পথ অ্যাবসিসিক অ্যাসিডের অনুপস্থিতিতে ফসফেটেস ABI1-INSENSITIVE1 (ABI1) SNF1-সম্পর্কিত প্রোটিন কাইনেস (উপপরিবার ২) (SnRK2s)-এর ক্রিয়াকে বাধা দেয়। অ্যাবসিসিক অ্যাসিড PYRABACTIN resistance 1 (PYR1) এবং PYR1-এর মতো মেমব্রেন প্রোটিন দ্বারা অনুভূত হয়। অ্যাবসিসিক অ্যাসিড বাইন্ডিং-এ, PYR1 ABI1 এর সাথে আবদ্ধ হয় এবং বাধা দেয়। যখন SnRK2-গুলো বাধা থেকে মুক্তি পায়, তখন তারা অ্যাবসিসিক অ্যাসিড প্রতিক্রিয়াশীল এলিমেন্ট-বাইন্ডিং ফ্যাক্টর (ABF) পরিবার থেকে বেশ কয়েকটি ট্রান্সক্রিপশন ফ্যাক্টর সক্রিয় করে। ABF-গুলো তারপরে প্রচুর সংখ্যক জিনের অভিব্যক্তিতে পরিবর্তন ঘটায়। প্রায় ১০% উদ্ভিদ জিন অ্যাবসিসিক অ্যাসিড দ্বারা নিয়ন্ত্রিত বলে মনে করা হয়।
ছত্রাকের মধ্যে
উদ্ভিদের মতো, কিছু ছত্রাকের প্রজাতির (যেমন Cercospora rosicola, Botrytis cinerea এবং Magnaporthe oryzae) অ্যাবসিসিক অ্যাসিডের জন্য একটি অন্তঃসত্ত্বা জৈবসংশ্লেষণ পথ রয়েছে। ছত্রাকের ক্ষেত্রে, এটি এমভিএ জৈব সংশ্লেষিত প্রধান পথ বলে মনে হয় (এমইপি পথের পরিবর্তে, যা উদ্ভিদে অ্যাবসিসিক অ্যাসিড জৈব সংশ্লেষণের জন্য দায়ী)। এই রোগজীবাণু দ্বারা উত্পাদিত অ্যাবসিসিক অ্যাসিডের একটি ভূমিকা উদ্ভিদের রোগ প্রতিরোধ ক্ষমতাকে দমন করা বলে মনে হয়।